એ આવવાનું હોય છે ત્યારે ખૂબ જ ઉત્સુકતા હોય છે, પણ આવે ત્યારે ઘણાને એ ગમે છે, ઘણાને નથી ગમતું, તો વળી ઘણા દિવસો સુધી એનો યાદો-વાતોને વાગોળતા રહે છે, જ્યારે ઘણાને એમાં કોઈ જ રસ પડતો નથી. કેટલાકને થાય છે, બજેટ આવે એનાથી અમને શું? અમારા તો રંગ-હાલ એના એ જ રહેવાના છે, પરંતુ આ બધામાં રોકાણકારો, બચતકારો તેમ જ વેપારી-ઉદ્યોગપતિઓ માટે એનું વિશેષ મહત્વ હોય છે. અલબત્ત, આપણે શૅરબજારની સાદી વાતમાં રોકાણકારોની દૃષ્ટિએ એને સમજવાનો પ્રયાસ કરીએ.